Kortbroek waarsku boere oor grondreferendum – praag.co.za
Nie Ramaphosa of Roelf Meyer het egter opgedaag nie en president Zuma self het by die vergadering gepraat.
Zuma het egter die taak om op grondkwessies te reageer gedelegeer aan die minister van Toerisme, Marthinus van Schalkwyk.
Van Schalkwyk, beter bekend as Kortbroek, was bereid om die gehoor in sy vertroue te neem en het laat deurskemer dat die ANC die moontlikheid van radikale grondhervorming bespreek het, en moontlik selfs ‘n referendum oor die aangeleentheid.
Maar om die kwessie aan ‘n stemmery te onderwerp is iets wat die party eenvoudig nie kon waag nie, het hy gesê.
“Wat dink jy sal gebeur as ons ‘n referendum oor grond hou? Hoe dink jy sal die meerderheid stem? Ek dink ons almal weet wat die antwoord is,” het Van Schalkwyk gesê, met instemmende knikke van sy gehoor.
En met dié, het die ANC ander opsies oorweeg, soos om die grondeiseproses onbepaald te heropen, te heropen tot 2020 of dit te heropen vir die volgende vyf jaar, het hy gesê.
“Ons het besluit op die heropening van die proses vir ‘n verdere vyf jaar,” het die minister gesê.
Adjunk-president Kgalema Motlanthe het intussen in Londen aangekom nadat die ANC met Afrikaners ontmoet het by die Voortrekkermonument.
Motlanthe is in die Britse hoofstad ter viering van Vryheidsdag op die 27ste April, by die Suid-Afrikaanse Hoë Kommissariaat.
Samesprekings is ook gevoer oor die noodsaaklikheid om bilaterale betrekkinge tussen Suid-Afrika en Brittanje te versterk na die ANC se ontmoeting met Afrikaners.
Motlanthe het gesê dit is “vanselfsprekend” dat die Britse nasie saam met Suid-Afrika sy demokrasie vier.
Skrywer Karin RoodtGepubliseer op 25 April 2014 Kategorieë Afrikaanse nuus, NuusSleutelwoord Adjunk-president Kgalema Motlanthe, grondeise, grondgryp, grondreferendum, Kortbroek, Marthinus van Schalkwyk, minister van Toerisme, radikale grondhervorming, Voortrekkermonument
Vorige Vorige artikel: Veiligheidsraad dreig Suid-Soedan met sanksies
Volgende Volgende artikel: SAKP vereer Hani met optog in Kaapstad